  Майя Бывальцева Алнаш ёросысь фольклоръя «Азвесь гырлы» калык ансамбль творчествоя коллективъёслэн фестиваль-вожвылъяськонзылэн лауреатэз луиз. Со сярысь Удмуртиысь лулчеберетъя министерстволэн пресс-службаез ивортэ. Вожвылъяськон кӧня ке люкетэн ортчиз. Куартолэзьысен гудырикошконозь 5 быръён люкетъёс радъяськизы. Отчы тунсыкъяськисьёслэн 250-лэсь трос коллективъёс пыриськизы, 20-ез со пӧлысь лауреатъёс луизы. 4-тӥ шуркынмонэ Москваысь «Русская песня» кун академ театрлэн сцена вылаз гала-концерт но вормисьёсты пусъён ортчоз Тодэ вайытом, озьы ик вожвылъяськонэ Удмуртиысь Дэри ёросысь «Марӟан», Пичи Пурга ёросысь «Арганчи» но Кияса ёросысь «Ерпечкаос» калык ансамбльёс пыриськизы. Тегъёс: Лулчеберет Удмуртия Россия фестиваль вожвылъяськон удмуртъёс Алнаш фольклор  